**বিশ্বব্যাপী খাদ্যের অধিকার** (২০১১-২০১২ সাল পর্যন্ত) :
  কাঠামোগত আইন গ্রহণ বা প্রণয়ন করা (১৯)  সংবিধানে সুস্পষ্টভাবে বর্ণিত অধিকার (২৩)  সংবিধানিক, বৃহত্তর অধিকারগুলোর মধ্যে নিহিত বা নির্দেশক নীতি হিসাবে (৪১)  আন্তর্জাতিক চুক্তির মাধ্যমে প্রত্যক্ষ প্রযোজ্যতা (১০৩)  আন্তর্জাতিক অর্থনৈতিক, সামাজিক ও সাংস্কৃতিক অধিকার চুক্তি অনুসমর্থন করে প্রতিশ্রুতিবদ্ধ (১৬০)  খাদ্যের কোনও পরিচিত অধিকার নেই দ্রষ্টব্য: একই দেশ একাধিক বিভাগে পড়তে পারে; একটি দেশকে দেওয়া রং সেই দেশের সর্বোচ্চ তালিকাভুক্ত বিভাগের সাথে মিলে যায়।
**খাদ্য অধিকার** হচ্ছে এমন একটি মানবাধিকার যা মানুষের সম্মানের সাথে ব্যক্তিগত খাদ্য গ্রহণের অধিকারকে রক্ষা করে। এর অর্থ হলো যে, যথেষ্ট খাদ্য পাওয়া যায় এবং মানুষের কাছে এটি অর্জনের উপায় আছে এবং এটি ব্যক্তির খাদ্য চাহিদা মেটায়। খাদ্য অধিকার সকল মানুষের ক্ষুধা, খাদ্য নিরাপত্তাহীনতা এবং অপুষ্টি থেকে মুক্ত থাকার অধিকারকে রক্ষা করে। খাদ্য অধিকারের অর্থ হলো সরকারগুলোর কাছে নূন্যতম অভাবীদের বেঁচে থাকার জন্য যথেষ্ট পরিমাণ খাদ্য বিতরণের দায়িত্ব রয়েছে। এটি বিশ্বজনীন খাদ্য অধিকারকে বোঝায় না। এছাড়াও, যদি মানুষ তাদের নিয়ন্ত্রণের বাইরের কারণে খাদ্য থেকে বঞ্চিত হয়, যেমন তারা আটক থাকার কারণে, যুদ্ধের সময় বা প্রাকৃতিক দুর্যোগের পরে, তাহলে এই অধিকারটি সরকারকে সরাসরি খাদ্য সরবরাহ করার দায়িত্বকে বোঝায়।

খাদ্যের অধিকার আন্তর্জাতিক অর্থনৈতিক, সামাজিক ও সাংস্কৃতিক অধিকার চুক্তি থেকে উদ্ভূত। ২০২০ সালের এপ্রিল মাস পর্যন্ত এই চুক্তিতে মোট ১৭০টি সদস্য রাষ্ট্র স্বাক্ষর করেছে। চুক্তিতে স্বাক্ষরকারী রাষ্ট্রসমূহ তাদের সর্বোচ্চ উপলব্ধ সম্পদের সীমার মধ্যে জাতীয় ও আন্তর্জাতিক উভয় ক্ষেত্রেই পর্যাপ্ত খাদ্যের অধিকার পূর্ণরূপে বাস্তবায়নের জন্য ধাপে ধাপে পদক্ষেপ নিতে সম্মত হয়। মোট ১০৬টি দেশে খাদ্যের অধিকার বিভিন্ন রূপের সাংবিধানিক ব্যবস্থার মাধ্যমে বা বিভিন্ন আন্তর্জাতিক চুক্তির আইনে সরাসরি বাস্তবায়নের মাধ্যমে এটি কার্যকর হয়েছে এবং সদস্য রাষ্ট্রহুলো খাদ্যের অধিকার রক্ষা করার জন্য অঙ্গীকারবদ্ধ।

১৯৯৬ সালের বিশ্ব খাদ্য সম্মেলনে সরকারগুলো খাদ্যের অধিকার পুনর্ব্যক্ত করে এবং ২০০৯ সালের মধ্যে ক্ষুধার্ত ও অপুষ্টির শিকার ব্যক্তির সংখ্যা ৮৪ কোটি থেকে ৪২ কোটিতে কমিয়ে আনার অঙ্গীকার করে। কিন্তু, গত কয়েক বছরে এই সংখ্যা বেড়েছে এবং ২০০৯ সালে বিশ্বব্যাপী ১০০ কোটিরও বেশি অপুষ্টির শিকার ব্যক্তির নতুন রেকর্ড সৃষ্টি করেছে। উপরন্তু, মাইক্রোনিউট্রিয়েন্টের অভাবে বহু মানুষ ক্ষুধার্তে ভুগছেন যারা এই গণনার বাইরে এবং এর ফলে শিশুদের শারীরিক ও মানসিক বৃদ্ধি ব্যাহত হতে পারে। এদের সংখ্যা বিশ্বব্যাপী প্রায় ২০০কোটিরও বেশি।

আন্তর্জাতিক আইনের অধীনে রাষ্ট্রগুলো খাদ্যের অধিকারকে সম্মান, রক্ষা এবং পূর্ণ করার জন্য বাধ্য থাকলেও, সারা বিশ্বে প্রচলিত খাদ্য নিরাপত্তাহীনতা এবং ভারতের মতো দেশগুলোতে চলমান আইনি লড়াইয়ের মাধ্যমে এই মানবাধিকার অর্জনে বাস্তব সমস্যাগুলো প্রকাশিত হয়। খাদ্য-সম্পর্কিত সমস্যাগুলো সবচেয়ে বেশি রয়েছে আফ্রিকা, এশিয়া এবং দক্ষিণ আমেরিকা মহাদেশগুলোতে। সেখানে শুধুমাত্র খাদ্যের অভাব ও অবকাঠামোগত সুবিধার অভাবই নয়, বরং খাদ্যের বণ্টনের ক্ষেত্রেও রয়েছে বৈষম্য এবং সেখানে খাদ্যের প্রাপ্যতাও অপ্রতুল।

মানবাধিকার পরিমাপ উদ্যোগ (HRMI) বিশ্বের বিভিন্ন দেশের আয়ের স্তরের উপর ভিত্তি করে তাদের খাদ্যের অধিকার পরিমাপ করে।

তথ্যসূত্র
---------

1. ↑  Knuth 2011.
2. ↑  United Nations Treaty Collection 2012a
3. ↑  United Nations Treaty Collection 2012b
4. ↑  Ziegler 2012: "What is the right to food?"
5. ↑  Special Rapporteur on the Right to Food 2012a: "Right to Food."
6. ↑  Special Rapporteur on the Right to Food 2012a: "Right to Food."
7. ↑  United Nations Treaty Collection 2012a
8. ↑  International Covenant on Economic, Social and Cultural Rights 1966: article 2(1), 11(1) and 23.
9. ↑  Ziegler 2012: "What is the right to food?"
10. ↑  Knuth 2011: 32.
11. ↑  Ziegler 2012: "What is the right to food?"
12. ↑  Ahluwalia 2004: 12.
13. ↑  Westcott, Catherine and Nadia Khoury and CMS Cameron McKenna,*The Right to Food*, (Advocates for International Development, October 2011)  ওয়েব্যাক মেশিনে আর্কাইভকৃত ৪ মার্চ ২০১৬ তারিখে.
14. ↑  "Aadhaar vs. Right to food"। ২ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
15. ↑  Ahluwalia 2004: iii.
16. ↑  "Human Rights Measurement Initiative – The first global initiative to track the human rights performance of countries"। *humanrightsmeasurement.org*। সংগ্রহের তারিখ ২০২২-০৩-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
17. ↑  "Right to food - HRMI Rights Tracker"। *rightstracker.org* (ইংরেজি ভাষায়)। সংগ্রহের তারিখ ২০২২-০৩-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)